recursal/SuperWikiNEXT-32B huggingface dataset:
O **proxecto Adam** foi unha misión proposta por Wernher von Braun a principios de 1958 para enviar ao primeiro home ao espazo nunha misión suborbital a bordo dunha cápsula lanzada mediante un foguete Redstone. O proxecto foi desestimado e tildado de "espectáculo" a favor do proxecto Mercury.

Historia
--------

Tralo éxito da posta en órbita do primeiro satélite artificial estadounidense, o Explorer I, a bordo dun foguete Juno, derivado do foguete Redstone, Wernher von Braun propuxo o proxecto Adam para enviar ó espazo ao primeiro astronauta cara finais de 1959 a un relativamente modesto custo de 12 millóns de dólares e competindo coa proposta Main In Space Soonest (MISS) da Forza Aérea, que tiña un custo de 100 millóns de dólares. O nome orixinal do proxecto foi *Man Very High*, e a proposta consistía no uso dun foguete Redstone para enviar un home a bordo dunha cápsula desde Cabo Cañaveral nunha traxectoria suborbital a unha altura de 240 km. O astronauta experimentaría seis minutos de ingravidez e amararía a 250 km de distancia, sendo recollido por efectivos da Armada. O proxecto foi rexeitado en abril de 1958 por ser visto como unha ameaza para o proxecto MISS, e enviado por von Braun á axencia ARPA (hoxe DARPA o 13 de maio de 1958 como un proxecto exclusivamente do Exército, coa Armada proporcionando unicamente o servizo de recuperación da cápsula. O proxecto foi aceptado pero subvencionado con só 4,75 millóns de dólares.

A NACA tamén desaprobou o proxecto ata o punto de que o administrador asociado Hugh Dryden declarou no congreso que

> 
> 
> tossing a man up in the air and letting him come back. .. is about the same technical value as the circus stunt of shooting a young lady from a cannon.. . .
> 
> 

que pode traducirse como

> 
> 
> lanzar a un home e deixar que volva a caer... ten o mesmo valor técnico que o espectáculo circense de lanzar a unha rapaza mediante un canón...
> 
> 

O 11 de xullo de 1958, Roy W. Johnson, xefe de ARPA, sinaloulle ó Exército que o proxecto Adam non era considerador práctico para o voo espacial tripulado. O Exército deixou de apoiar o proxecto, quedando a CIA interesada nel como a "demostración psicolóxica" que necesitaban os Estados Unidos na carreira espacial. Porén, Donald A. Quarles, adxunto ó Secretario de Defensa, replicou que de tódolos xeitos habería que esperar a facer máis estudos, dada a recente creación da NASA e a incerteza sobre quén levaría a cabo a dirección dos voos espaciais.

Trala creación da NASA, Dryden deixou de considerar o proxecto Adam como un "espectáculo circense" e os voos suborbitais pasaron a formar parte do proxecto Mercury, cun atraso que permitiu que a Unión Soviética puxera o primeiro home no espazo, Iuri Gagarin.

Notas
-----

1. 1 2 3  Mark Wade (2011). "Adam" (en inglés). Consultado o 4 de marzo de 2012.

Véxase tamén
------------

### Bibliografía

* Grimwood, James M. *Project Mercury: A Chronology*. *NASA Special Publication-4001*.
Para outras páxinas con títulos homónimos véxase: Ollo (homónimos).
Os **ollos de boi** son pequenas fiestras a modo de orificios circulares practicados nos tabiques exteriores dos barcos, e tamén nalgunhas naves espaciais, para subministrar ventilación e/ou iluminación aos aloxamentos interiores. Realízanse de forma circular para diminuír as tensións lonxitudinais e transversais estruturales que prercorren o casco e contribuír á resistencia, xa que estando próximos á cuberta principal son propensos a recibir golpes de mar de moita violencia.

Os *ollos de boi* poden ser fixos, é dicir, sen posibilidade de abrirse, ou ben con portas accionadas co dous peches, un de vidro reforzado e outro mediante unha tapa metálica que prové estanqueidade en caso de rotura do cristal.

Galería
-------

* Vista desde o exteriorVista desde o exterior
* Vista desde o interiorVista desde o interior
* Ollo de boi. DetallesOllo de boi. Detalles
* Ollo de boi na cámara de oficiais do destrutor Mölders. Museo da Mariña Alemá. Wilhelmshaven (Baixa Saxonia)Ollo de boi na cámara de oficiais do destrutor *Mölders*. Museo da Mariña Alemá. Wilhelmshaven (Baixa Saxonia)
* Ollo de boi na Estación Espacial InternacionalOllo de boi na Estación Espacial Internacional
* Marco dun ollo de boi usado como elemento decorativoMarco dun ollo de boi usado como elemento decorativo

Notas
-----

1. ↑  Definicións no *Dicionario da Real Academia Galega* e no Portal das Palabras para *ollo\_de\_boi*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ollo de boi Modificar a ligazón no Wikidata*** |
**Plasma Interaction Experiment** ou **PIX** foron dous experimentos acaroados á última etapa de foguetes Delta para estudar as descargas de alta voltaxe e os arcos eléctricos en compoñentes de naves espaciais. unha serie de tres satélites da NASA lanzados para investigar a abundancia de micrometeoritos preto da Terra.

Características
---------------

Os experimentos PIX tiñan forma de caixa de 96 x 81 cm acaroada á segunda etapa do foguete lanzador e unida a unha caixa de electrónica na parte oposta da etapa. PIX 1 foi lanzado o 5 de marzo de 1978 a bordo dun Delta 2910 para recoller algúns dos datos que o fallado satélite SPHINX debería ter tomado. Levaba unha célula solar de proba e algúns experimentos de illamento. PIX 2 foi lanzado o 26 de xaneiro de 1983 sobre un Delta 3910 cunha mostra de células solares e unha sonda Langmuir.

Historial de lanzamentos
------------------------

| Misión | Data de lanzamento | Foguete lanzador | Notas |
| --- | --- | --- | --- |
| PIX 1 | 5 de marzo de 1978 | Éxito | Delta 2910 |
| PIX 2 | 26 de xaneiro de 1983 | Éxito | Delta 3910 |

Notas
-----

1. 1 2 3 4 5 6  Mark Wade (2020). "PIX" (en inglés). Consultado o 31 de decembro de 2020.
2. 1 2 3 4 5 6  Gunter Dirk Krebs (2020). Gunter's Space Page, ed. "PIX 1, 2" (en inglés). Consultado o 31 de decembro de 2020.

Véxase tamén
------------

### Outros artigos

* Delta 2910
* Delta 3910
O **Secretariado Xeral das Nacións Unidas** é o órgano administrativo cuxo titular é a máxima representación diplomática das Nacións Unidas. Entre as súas competencias atópase a de convocar o Consello de Seguridade, a Asemblea Xeral, o Consello Económico e Social e outros organismos da ONU. A Carta das Nacións Unidas declara que quen traballen nesta deben asegurar "o máis alto grao de eficiencia, competencia e integridade" tratando que exista a máis ampla representación xeográfica

O **Secretario Xeral** é nomeado pola Asemblea Xeral das Nacións Unidas a recomendación do Consello de Seguridade. Este é un dos aspectos criticados da organización, que non realiza unha elección directa polos cidadáns do mundo.

O seu mandato ten unha duración de cinco anos podendo ser reelixido ao finalizar este. Está asistido por múltiples colaboradores en todo o mundo e entre as súas obrigacións atópanse a axuda á resolución de conflitos internacionais, administrar operacións en prol do mantemento da paz, organizar conferencias internacionais e reunir información na implementación\* de medidas tomadas polo Consello de Seguridade.

Secretarios Xerais de Nacións Unidas
------------------------------------

*Artigo principal**:* Secretario Xeral das Nacións Unidas.
* Trygve Lie (Noruega) 1946-1953
* Dag Hammarskjöld (Suecia) 1953-1961
* Sithu U Thant (Myanmar) 1961-1971
* Kurt Waldheim (Austria) 1972-1981
* Javier Pérez de Cuéllar (Perú) 1982-1991
* Butros Butros-Ghali (Exipto) 1992-1996
* Kofi Annan (Ghana) 1997-2006
* Ban Ki-moon (Corea do Sur) 2007-2016
* António Guterres (Portugal) 2017-

|  |  |
| --- | --- |
|  | Wikimedia Commons ten máis contidos multimedia na categoría:  ***Secretariado das Nacións Unidas Modificar a ligazón no Wikidata*** |

| * v
* c
* e
Organización das Nacións Unidas |
| --- |
| Sistema das Nacións Unidas | 
* Asemblea Xeral
* Consello de Seguridade
* Consello Económico e Social
* Consello de Tutela
* Secretariado
* Tribunal Internacional de Xustiza

 | Bandeira das Nacións Unidas |
| Resolucións das Nacións Unidas | 
* Resolucións da Asemblea Xeral
* Resolucións do Consello de Seguridade

 |

|  |  |
| --- | --- |
| Control de autoridades | 
* Wd: Q220563
* WorldCat
* VIAF: 136665488
* BNF: 12048955z
* CiNii: DA01677074
* EBID: ID
* GND: 1041547-6
* ISNI: 0000 0004 0384 4639
* LCCN: n81010205
* NKC: ko20010088629
* SUDOC: 02870844X

 |
Para outras páxinas con títulos homónimos véxase: Prato (homónimos).
Prato de cerámica non decorado
Prato do período das cabras salvaxes
O **prato** é un dos principais utensilios da cociña sobre o que repousa, e sérvese, a gran maioría dos alimentos. Trátase dunha superficie aberta, máis ou menos cóncava, elaborada de diferentes materiais como porcelana, vidro, metal, plástico, barro, madeira etc.

Historia
--------

Os primeiros pratos que se coñecen datan da cerámica prehistórica en Europa caracterizada polo seu barro que, polo común é unha pasta de cor gris ou negruzco ou vermello ennegrecido sementada de pequenos fragmentos de mica. Adoitan levar os produtos deste tipo algúns debuxos, sempre de forma xeométrica, unhas veces pintados e outras, incisos coa uña ou o punzón ou impresos con molde sinxelo. Entre os obxectos do Neolítico, hainos con debuxos (sempre lineais ou xeométricos), trazados por incisiones feitas na pasta negruzca e recheas con outra esbrancuxada. Tal é a decoración que ostentan os famosos pratos neolíticos de Ciempozuelos (Madrid) imitando a outros igualmente decorados no Exipto prehistórico e no máis primitivo da civilización minoica ou cretense, de onde seica tomaran o modelo os primeiros ceramistas hispanos.

Entre a cerámica grega, pódese identificar o estilo da «cabra salvaxe», atribuído tradicionalmente a Rodas, con motivo de importantes descubrimentos realizados na necrópole de Camiros. De feito, estendeuse por toda Asia Menor, con centros de produción en Mileto e Quíos. Predominaron dúas formas: os enócoes, que copiaban modelos de bronce, e os pratos, con ou sen pés. A decoración estaba organizada en rexistros superpostos nos que os animais estilizados, sobre todo as cabras salvaxes (que deron nome ao estilo) que aparecían en frisos. Os numerosos motivos decorativos (triángulos, esvásticas, rosetas, motivos florais) enchían os espazos baleiros.

Composición en vaixela
----------------------

Unha vaixela adoita contar cos seguintes tipos de pratos:

* *Pratos chairos*.
* *Pratos fondos*, para tomar caldos, sopas e outros pratos de culler.
* *Pratos de sobremesa*, de menor diámetro que os anteriores utilizados para servir a sobremesa.
* *Pratos de café*, os máis pequenos dos catro tipos, para servir coa cunca do café.

As vaixelas máis completas contan tamén con pratos de consomé e de café que combinan coas súas cuncas e tazóns correspondentes.

A colocación dos pratos na mesa faise do seguinte xeito. En primeiro lugar colócanse os baixoplatos ou pratos de decoración. Sobre eles, sitúanse os pratos chairos e sobre estes, os pratos fondos ou pratos de aperitivo, máis pequenos que os anteriores. O pratiño de pan colócase á dereita destes aliñado coas copas.

Como regra xeral, aconséllase non colocar dous pratos iguais xuntos (é dicir, dous fondos ou dous chairos) e non apoiar directamente os pratos fondos sobre a mesa.

Véxase tamén
------------

* Vaixela

|  |  |
| --- | --- |
|  | Commons ten máis contidos multimedia sobre:  ***Prato*** |

|  |  |
| --- | --- |
| Control de autoridades | 
* Wd: Q57216
* AAT: 300042991
* BNCF: 50420
* GND: 4184660-6
* LCCN: sh85103298

 |
A **Plataforma Aberta Cidadá de Lalín** (**PAC - Lalín**) é unha agrupación política que traballa na circunscrición electoral de Lalín.

Traxectoria e características
-----------------------------

Conformouse coa idea de concorrer nas eleccións municipais de 2015, para o cal elaborou un programa de 31 puntos entre os que destaca a defensa da identidade cultural (cítase expresamente a promoción da lingua galega e a protección do patrimonio), a gratuidade das zonas azuis para aparcar vehículos, a rebaixa da peaxe na autoestrada AP-53 entre Santiago e Dozón, a auditoría da débeda do consistorio ou a creación dun Foro Municipal da Enerxía, baseado no principio de autosuficiencia enerxética.

Esta agrupación electoral conta coa presenza de militantes de Anova e Podemos pero sen a incorporación das organizacións. A cabeza de lista foi Lara Rodríguez, seguida de Sabrina Lamas, Manuel Igrexas, Domingo Riádigos, Antón Blanco e Patricia Lamas de la Torre.

Nas eleccións obtiveron unha concelleira, Lara Rodríguez, que forma parte do goberno municipal de Lalín.

Notas
-----

1. ↑  *PAC-Lalín superó las 750 firmas y se presentará como agrupación de electores*, nova en *La voz de Galicia* o 18 de abril de 2015. *(en castelán)*
2. ↑  *PAC Lalín se presenta ante 50 personas para ´cambiar la forma de hacer política´'*, nova aparecida en *Faro de Vigo* o 7 de febreiro de 2015. *(en castelán)*
3. ↑  "Programa electoral para as eleccións municipais de 2015.". Arquivado dende o orixinal o 19 de abril de 2015. Consultado o 18 de abril de 2015.
4. ↑  "La lista ciudadana de Lalín toma forma", *Faro de Vigo*, 21 de xaneiro de 2015

Véxase tamén
------------

### Ligazóns externas

* Páxina web da formación
Mapa reflectindo as categorías do poder nas relacións internacionais.      Países frecuentemente considerados Superpotencias      Países frecuentemente considerados Grandes potencias      Países frecuentemente considerados Potencias rexionais      Países freciuentemente considerados Potencias intermedias.
**Potencia intermedia** ou **potencia media** é un termo empregado no campo das relacións internacionais para describir os estados que non son superpotencias ou grandes potencias, mais que aínda así teñen influencia internacional. Non hai ningunha definición específica de que os países poidan ser potencias intermedias.

Globalmente
-----------

Economicamente, as potencias intermedias son xeralmente aquelas nacións que teñen influencia sobre outros países mais non son consideradas grandes potencias. Por exemplo, moitas veces as medias potencias son descritas como as trinta mellores economías do mundo. Porén, a economía non sempre é considerada o factor de definición.

Por baixo do sentido orixinal do termo, unha potencia intermedia é aquela que ten algún grao de influencia global, mais que non posúe dominancia sobre calquera área. Porén, este termo non é universal, e algúns definen o termo potencia intermedia para incluír nacións que poden ser consideradas como potencias rexionais. Os dous termos son ás veces usados de modo intercambiable, aínda que as súas definicións non sexan estritamente as mesmas.

Potencias intermedias
---------------------

* Canadá
* España
* México
* Países Baixos
* Ucraína
* Polonia
* Australia
* Bélxica
* Eslovenia
* Suecia
* Suíza
* Colombia
* Portugal
* Arabia Saudita
* Exipto
* República Checa
* Nixeria
* Austria
* Dinamarca
* Turquía
* Arxentina
* Chile
* Corea do Sur
* Tailandia
* Suráfrica
* Indonesia
* Venezuela
* Romanía
* Noruega
* Finlandia
* Hungría
* Paquistán
* Alxeria
* Irán
* Brasil

Notas
-----

1. ↑  Adam Chapnick, The Middle Power.

|  |  |
| --- | --- |
| Control de autoridades | 
* Wd: Q1322988
* EBID: ID
* GND: 4127873-2
* LCCN: sh85085026
* MAG: 2780541349

 |
Coordenadas: 42°20′09″N 7°51′50″O﻿ / ﻿42.335786111111, -7.8639138888889

Praza maior (na actualidade)Praza Maior
Esta praza foi durante séculos o corazón do Casco Histórico da cidade de Ourense, e continúa sendo o principal centro de encontro desta. Destaca porque o chan está inclinado cara o lado do concello, é a única praza romana de Europa que conta con esta característica.

Historia
--------

Museo Arqueolóxico Provincial de Ourense.
Antigamente coñecida como Praza do Campo, creouse no século XII pero non foi ata os séculos XVI e XVII cando comezou a cobrar importancia na cidade, coa reforma urbana en Ourense, coa construción de novas vivendas, hospitais, empedrado das rúas, novos edificios públicos como a Casa Consistorial (levantada a comezos do século XVI e reformada a finais do século XVII) e a ermida dos Santos Cosme e Damián onde se situaba a escola de primeiras letras.

Obras arquitectónicas da praza
------------------------------

Nesta praza están algunhas das principais obras romanas da cidade. No lateral que non está ocupado por soportais atópase a fachada da Casa Consistorial (Casa do Concello), obra de José Antonio Queralt Rauret, a finais do século XIX. Conta cunha fachada clasicista, cun baixo cun pórtico, balcón no primeiro andar e remate con brasón que é unha representación gráfica con forma de escudo, neste caso o da cidade e remata cunha pequena torre do reloxo.

Ao lado está o antigo palacio Episcopal, que agora é o Museo Arqueolóxico Provincial de Ourense. É o edificio de estilo románico máis completo da cidade, a súa estrutura conta con elementos romanos, góticos, renacentistas, barrocos e modernos. Comezouse a construír no século XII e foi moi relevante na organización urbana do Ourense medieval.

Casa Fermín García
Os outros tres laterais contan con soportais e forman o "Espolón" que é como se coñece o antigo paseo da nobreza, para o faladoiro. Sobre isto hai vivendas dos séculos XVII e XIX, entre elas a casa de Fermín García, deseño de Daniel Vázquez Gulías, arquitecto que contribuíu ao urbanismo e a transformación da cidade, mediante os encargos da burguesía da época. Hoxe é un espazo de exposición, adornado cun toque de modernismo.

Antigamente realizábase cada ano a feira de San Martiño, que duraba do 1 ao 15 de novembro. Os veciños prestaban os soportais aos mercaderes para que expuxeran os seus produtos.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Praza Maior de Ourense Modificar a ligazón no Wikidata*** |

### Ligazóns externas

* turismodeourense.gal Concello de Ourense.
Para outras páxinas con títulos homónimos véxase: Poulo.

**San Xulián de Poulo** é unha parroquia que se localiza no leste do concello de Ordes. Segundo o INE en 2022 tiña 323 habitantes (154 homes e 169 mulleres) distribuídos en 9 entidades de poboación, o que supón unha diminución en relación ao ano 1999 cando tiña 353 habitantes.

Historia
--------

Na aldea de Carballo apareceron restos de canalizacións da época romana. Na aldea das Pardiñas atópanse restos dun poboado castrexo, o único do concello de Ordes no que aínda se poden observar parte das edificacións.

Patrimonio
----------

Na parroquia hai unha vivenda dun andar con teito a dúas augas. Na fachada ten unha inscrición na pedra, xunto á porta de entrada, na que se di que o rei Filipe II de España pasou alí unha noite no ano 1554. Hai dúas versións acerca da noite real: unha di que o rei viaxaba da Coruña a Santiago de Compostela por motivos reais ou relixiosos; outra indica que o rei se dirixía á Coruña para tomar un barco con destino a Gran Bretaña. Tampouco está claro se a parada foi improvisada por mor das condicións meteorolóxicas, ou se estaba xa planificada e a casa xa se acondicionara para recibir o soberano.

Lugares e parroquias
--------------------

### Lugares de Poulo

| Lugares da parroquia de Poulo no concello de Ordes (A Coruña) |  |
| --- | --- |
| Blanca | A Calle | A Costa | Lavandeira de Baixo | Lavandeira de Riba | O Outeiro | As Pardiñas | O Piñeiro | A Senra |

Parroquias de Ordes
-------------------

| Galicia | Provincia da Coruña | Parroquias de Ordes |  |
| --- | --- |
| Ardemil (San Pedro) | Barbeiros (Santa María) | Beán (Santa María) | Buscás (San Paio) | Leira (Santa María) | Lesta (Santo André) | Mercurín (San Clemente) | Ordes (Santa María) | Parada (Santa Mariña) | Pereira (Santaia) | Poulo (San Xulián) | Santa Cruz de Montaos (Santa Cruz) | Vilamaior (Santiago) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Ordes

|  |  |
| --- | --- |
| Control de autoridades | 
* Wd: Q12954934
* código INE: 15059120000

 |
**Quinton Lenord Ross**, nado o 30 de abril de 1981 en Dallas, Texas, é un xogador profesional estadounidense de baloncesto que xoga nos New Jersey Nets da National Basketball Association (NBA). Cunha altura de 1,91 metros xoga na posición de aleiro.

Traxectoria
-----------

### Universidade

Tras liderar ao Instituto Kimball á final do campionato estatal, Ross asistiu á Universidade Southern Methodist, onde se graduou en económicas. Xogou catro anos en SMU, facendo 14,8 puntos, 5,5 rebotes e 1,9 asistencias en 119 partidos, finalizando cuarto en anotación (1.763) na historia da universidade, terceiro en triplas conseguidas (170) e tiros libres (443), quinto en tapóns (81) e sexto en roubos de balón (153). Coma sénior, foi nomeado mellor xogador da Western Athletic Conference e elixido no mellor quinteto da mesma, ademais de All-American e de rematar 37º en anotación en toda a nación, con 20.3 puntos por partido.

### NBA

Ao non ser elixido no Draft da NBA, Ross tivo que irse a xogar ao Telindus BC Oostende de Bélxica, onde fixo 16,7 puntos e 4,8 rebotes. Na tempada 2004-05, asinou un ano de contrato con Los Angeles Clippers, cos que xa realizara a pretempada en 2003.

Na súa primeira campaña na NBA asinou 5,1 puntos, 2,7 rebotes e 21,3 minutos en 78 partidos, 19 deles de titular. Debido á súa gran defensa no perímetro, comezou a ser asiduo no quinteto inicial dos Clippers, aparecendo dende o principio en 45 partidos da tempada 2005-06, na que fixo 4,7 puntos e 2,5 rebotes. O 17 de xaneiro de 2007, Ross realizou o seu mellor partido ata a data, anotando 24 puntos ante Golden State Warriors. Por entón, a súa actuación máis destacábel eran os 18 puntos que lles anotou aos Phoenix Suns no sexto partido das Semifinais de Conferencia en maio de 2006. O 26 de setembro de 2008 asinou polos Memphis Grizzlies, compartindo vestiario co seu curmán Darrell Arthur. O 8 de xullo de 2009 asinou un contrato cos Dallas Mavericks e o 13 de febreiro de 2010 foi contratado por Washington Wizards, e no verán dese mesmo ano por New Jersey Nets.

Véxase tamén
------------

Ligazóns externas
-----------------

* Ficha en NBA.com de Quinton Ross
* Estatísticas de Quinton Ross Arquivado 04 de decembro de 2010 en Wayback Machine.
* Entrevista
* Fotos de Quinton Ross

|  |  |
| --- | --- |
| Control de autoridades | 
* Wd: Q892448
* Basketball-Reference: rossqu01
* NBA: 2624

 |
|  |  |
| --- | --- |
| Aviso médicoAviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

A **potomanía** é unha patoloxía consistente no desexo frecuente de beber grandes cantidades de líquido, asociado a unha actitude pracenteira.

A potomanía supón unha unha inxestión impulsiva e desproporcionada que excede abondosamente as necesidades do suxeito. Cando esta necesidade inmotivada e imperiosa de beber grandes cantidades de líquido concirne ás bebidas alcólicas fálase de dipsomanía ou alcolismo.

A potomanía, por mor de permitir acadar un estado pracenteiro, está ligada ás veces a cadros depresivos

Véxase tamén
------------

### Outros artigos

* Adipsia

---

|  |  |
| --- | --- |
| Este artigo tan só é un bosquexo |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q929963
* MAG: 2776730206

 |

|  |  |
| --- | --- |
| Identificadores | 
* DiseasesDB: 10318
* MeSH: D059607
* MeSH: C23.550.759.500

 |
**Sam Fisher** é un personaxe de ficción, espía protagonista da saga de videoxogos Tom Clancy's Splinter Cell. O seu verdadeiro nome é Samuel Fisher, ten unha filla chamada Sara que morre na 4ª entrega de Splinter Cell.
Sam evitou varios conflitos internacionais (nos videoxogos) e é un dos xogos con máis éxito de Ubisoft.

Movementos (avanzados)
----------------------

**Rodar**
O ir correndo pulsase o botón de agacharse.

**Salto de pernas abertas**
Se Sam está nun corredor non demasiado ancho e relativamente alto, pode facer un salto de pernas abertas é quedar de pé na rede cun pé en cada lado.

**Dobre salto**
Estando o lado dunha parede Sam pode saltar e darse impulso coa parede.

**Ataque superior**
Se se Sam se coloca enriba dun inimigo, pode tirarse sobre el e deixalo inconsciente.

*Rappel*
Sam pode subir e baixar por unha corda ou cable libremente.

**Disparar en rappel**
Sam pode empuñar e disparar a súa arma cando está facendo rappel (só a pistola e o fusil SC20K).

**Disparar colgado**
Sam pode empuñar e disparar a súa arma cando está colgado dunha canalización ou viga (só a pistola SC 5-7).

**Disparar en salto aberto**
Sam pode empuñar e disparar a súa arma cando está na posición de salto de pernas abertas.

Armamento
---------

### Fusil SC20K

#### Fusil SC20K con accesorio francotirador

O SC20K é a arma principal de Sam e pode levar un dos seus catro accesorios adicionais. Cada cargador deste fusil contén 30 proxectís.

#### Fusil SC20K con empuñadura frontal

Este é un accesorio moi útil que permite usar o SC20K con maior precisión.

#### Fusil SC20K con accesorio de escopeta

O propósito principal da escopeta semiautomática é axudar ó axente en situacións de combate de rango corto.

#### Fusil SC20K con accesorio lanzador

Este accesorio permite a Sam lanzar diferentes dispositivos, cada un cas súas propias características.

**Dardo tazer**
Estes dardos adhesivos lanzan unha descarga eléctrica o entrar en contacto co seu obxectivo. Poden combinarse coa auga para obter mellores resultados.

**Cámara de seguimento**
Permiten realizar operacións de vixilancia remotas e ten funcións de zoom, así como visores térmico e nocturno. Dispón dunha función especial de son que atrae a atención dos personaxes NPC (os que controla a máquina). Ademais, pode lanzar un gas tóxico que afectará aos NPCs máis próximos e deixaraos inconscientes. Cando o gas é liberado, a cámara se destrúese.

**Granada de gas**
A granada de gas produce vapores de hipocloruro non letais que deixan sen sentido a calquera persoa próxima en cuestión de segundos, salvo que leven máscara anti-gas.

### Visor electrónico

Dispositivo novo e experimental que permite a Sam escanear unha área e revelar diferentes propiedades nos seus obxectos. Os obxectos cos que podes actuar aparecen destacados sobre os demais obxectos cando estás nesta vista.

### Pistola SC 5-7

A pistola SC 5-7, á que se lle pode incorporar un potenciador óptico, leva un gatillo de simple acción e un cargador de 20 cartuchos, ademais de silenciador e supresor de canonazo.

|  |  |
| --- | --- |
| Control de autoridades | 
* Wd: Q1143987
* Europeana: ID
* IMDb: ch0034058

 |
O morado foi historicamente unha cor asociada co feminismo.
***Purplewashing*** (**lavado lila** ou **lavado de imaxe púrpura**) é un préstamo lingüístico (do inglés *purple*, morado, e *whitewash*, blanquear ou encubrir) para referirse, no contexto feminista, á variedade de estratexias políticas e de mercadotecnia dirixidas á promoción de institucións, países, persoas, produtos ou empresas apelando ao seu compromiso coa igualdade de xénero.

A expresión é especialmente usada para referirse ao lavado de imaxe dos países occidentais que, sen conseguir unha igualdade real entre homes e mulleres, escusan este déficit en que as mulleres doutros países ou culturas aínda teñen peores condicións de vida, referíndose frecuentemente aos de maioría musulmá.

Xeralmente utilízase este termo para denunciar o uso sectario que se fai do feminismo para amparar discursos ou políticas xenófobas e de promoción da islamofobia. Ademais, tamén se utiliza para sinalar o compoñente paradoxalmente sexista que teñen moitas destas accións ao aplicarse unicamente en mulleres, como a prohibición de vestir determinadas pezas de roupa ou a negación de certos servizos.

Para moitas activistas feministas, ante a instrumentalización dos dereitos das mulleres, a única resposta posible e liberadora para todas as minorías é a solidariedade interseccional entre os diferentes grupos oprimidos, como son as mulleres e as migrantes.

Notas
-----

1. 1 2 3  *(en castelán)* Burkas en el ojo ajeno: el feminismo como exclusión. Pikara Magazine. 4 de decembro de 2014.
2. 1 2 3 4  *(en castelán)* Del pornoburka al purplewashing, los trucos más sucios contra el feminismo. El Confidencial. 3 de abril de 2016.
3. 1 2 3  *(en castelán)* 'Purplewashing' o acordarse del feminismo cuando interesa. Eldiario.es. 29 de agosto de 2016.

Véxase tamén
------------

### Outros artigos

* Feminacionalismo
* *Pinkwashing*
* Homonacionalismo
* Etnocentrismo
* *Greenwashing*
* *Redwashing*
**Puturrú de Fuá** é un grupo de música español de ton humorístico.

Traxectoria
-----------

No ronsel doutras bandas satíricas como La Trinca, o seu precedente inmediato foi Curroplastic, liderado por Francisco *Curro* Fatás e cunha estética e estilo que se parecía máis a grupos como La Orquesta Mondragón que a outros humorísticos como La Charanga del Tío Honorio ou Desmadre 75. 

En 1978, Fatás ponse en contacto con Pepe Gros e Juanma Labordeta (sobriño de José Antonio Labordeta) e crean Puturrú de Fuá, asinando co selo Fonomusic. Durante os seus primeiros anos, a súa carreira desenvólvese por Aragón. Pero en 1985, publicaron o seu primeiro álbum *No es una marca de fuagrás*, que acada popularidade en toda España. Co seu seguinte LP, *Ni fu ni fuá*, convertéronse en asiduos en radio e televisión e as súas pegadizas cancións como "No te olvides la toalla cuando vayas a la playa" ou "Los chicos de Plan" chegan a ser canción do verán.

Nos anos seguintes continuaron editando novos proxectos, se ben de menor repercusión até que en 1994 Pepe Gros abandona o grupo. Tras publicar *Finas hierbas*, volven reunirse en 1998, con Leo Susana no posto de Juanma Labordeta, e, desde aquelas seguiron gravando e actuando se ben cunha popularidade moito menor que a que alcanzaran a mediados da década de 1980.

Discografía
-----------

* *No es una nueva marca de fuagrás* (1985).
* *Ni fú ni fuá* (1986).
* *Menage a truá* (1987).
* *Úsame y tírame* (1990).
* *Lo mejor de Puturrú de Fuá* (1993).
* *Finas hierbas* (1996).
* *20 años tiene mi humor* (2000).
* *Peligroso para la salud* (2009).

Véxase tamén
------------

### Bibliografía

Varios autores (2000). España: Ediciones Orbis, ed. *Pop español. El pop español de la «A» a la «Z»*. p. 175. ISBN 84-402-2509-1. 

### Ligazóns externas

* Puturrú de Fuá Arquivado 03 de xaneiro de 2012 en Wayback Machine. en *Gran enciclopedia aragonesa*. *(en castelán)*

|  |  |
| --- | --- |
| Control de autoridades | 
* Wd: Q9064913
* WorldCat
* VIAF: 157347801
* GEA: 10531
* MusicBrainz: ID

 |
Na Xeometría, os **puntos** non posúen volume, área, lonxitude ou calquera dimensión semellante. Así, un punto é un obxecto de dimensión 0 (cero). Un punto tamén pode ser definido coma unha esfera de diámetro cero.

Xeometría euclidiana
--------------------

Nos Elementos de Euclides, un punto é definido coma "o que non ten partes". Isto significa que o que caracteriza un punto é a súa posición no espazo. Co xurdimento da xeometría analítica, pasou a ser posíbel referirse a esa posición a través de coordenadas.

Xeometría proxectiva
--------------------

Na xeometría proxectiva, un punto é un elemento dun espazo proxectivo, ou sexa, é unha recta.

Topoloxía
---------

En topoloxía, un espazo topolóxico é un conxunto de puntos, aos cales está asociada unha noción de proximidade. Porén, existe unha abordaxe recente da topoloxía, chamada a topoloxía sen puntos, que estuda os espazos topolóxicos sen se referir aos puntos que os constitúen. Esta abordaxe encádrase na teoría das categorías.

Véxase tamén
------------

### Outros artigos

* Punto impropio

|  |  |
| --- | --- |
| Control de autoridades | 
* Wd: Q44946
* BRE: 4198999
* GEC: 0154012
* GND: 4298379-4
* MAG: 28719098

 |

|  |  |
| --- | --- |
| Identificadores | 
* FMA: 50596

 |
Un **polinucleótido** é unha molécula longa composta por nucleótidos unidos covalentemente formando unha cadea. É un biopolímero cuxos monómeros son nucleótidos. As cadeas de nucleótidos máis curtas denomínanse oligonucleótidos. O límite entre oligonucleótido e polinucleótido é un tanto arbitrario e varía segundo as fontes; para algunhas é 13 nucleótidos, para outras unhas decenas. Os polinucleótidos máis importantes son os ácidos nucleicos ADN e ARN, que serven para almacenar e expresar a información xenética dos seres vivos. Na secuencia de nucleótidos do polinucleótido está almacenada a información xenética. Os polinucleótidos poden ser monocatenarios ou bicatenarios.

Nalgúns experimentos utilízanse polinucleótidos, como na reacción en cadea da polimerase (PCR) ou na secuenciación do ADN. Na PCR fabrícanse artificialmente pequenos polinucleótidos ou oligonucleótidos, que funcionan como cebadores a partir dos cales unha ADN polimerase estende a cadea. Para secuenciar o ADN, este fragméntase en moitos polinucleótidos máis pequenos, que se secuencian, e despois ensámblanse as secuencias obtidas.

*Véxase tamén**:* Ácido nucleico.

Notas
-----

1. ↑  Polynucleotides *Medical Subject Headings* (MeSH) na Biblioteca Nacional de Medicina dos EUA.

|  |  |
| --- | --- |
| Control de autoridades | 
* Wd: Q80756
* GEC: 0133239
* JSTOR: polynucleotides
* MAG: 111921641

 |

|  |  |
| --- | --- |
| Identificadores | 
* ChEBI: 15986
* KEGG: C00419
* MeSH: D011119
* MeSH: D13.695.578
* UMLS: C0032550

 |
**José García Vázquez**, coñecido como **Pepe Garalva**, nado en Lugo en 1929 e finado na mesma cidade o 21 de outubro de 2015, foi un técnico de publicidade e promotor dos certames de mises femininas en Galicia.

Traxectoria
-----------

Estudou no colexio de Lomas e nos Maristas ata os 17 anos. Foi futbolista. Traballou na construtora Entrecanales y Távora de Vitoria. Retornou a Lugo e ingresou nas oficinas de Ramón Jato y Hermano. Comezou organizando veladas de boxeo e concursos de cantantes noveles como Fiesta en el Aire ou Desfile de Estrellas para dedicarse finalmente á organización de festivais e concursos de beleza feminina. Durante máis de corenta anos asumiu a organización dos festivais de mises en toda Galicia, realizando máis de 240 desfiles. A axencia Garalva, que tiña por lema "Déjenos pensar por usted", promoveu a revista *Competición*, que se repartía nos bares cos resultados das competicións deportivas do domingo, a revista quincenal *La Muralla* e *El Mirador Lucense*.

Vida persoal
------------

Casou con Berta Abelairas e tivo tres fillas.

Notas
-----

1. ↑  "Fallece Pepe Garalva, promotor de desfiles y exfutbolista", *La Voz de Galicia*, 22-10-2015, p. 15.

Véxase tamén
------------

### Bibliografía

* Barrera, F. ed. (2002). *Gallegos. Quién es quien en la Galicia del siglo XXI*. *El Correo Gallego*. ISBN 84-8064-113-4.

### Ligazóns externas

* Pepe Garalva, máximo hacedor de misses

* «Viví de las 'misses' y ellas de mí», entrevista en *La Voz de Galicia*.
Escena típica dun filme de porno duro[]
O **porno duro** (do inglés *hardcore porn*) é un xénero pornográfico no que se mostran escenas de sexo explícito.

Características
---------------

Hai moitas variantes dentro da pornografía dura, sendo algunhas máis suaves e outras máis extremas, pero sempre coa inclusión de escenas de penetración explícita e actos e prácticas sexuais moi gráficos. A pornografía dura dá cabida a calquera tipo de práctica sexual sempre e cando cumpra os requirimentos anteriores. O máis habitual na pornografía dura é a práctica sexual entre un home e unha muller, aínda que tamén é frecuente a práctica do sexo entre dúas mulleres, entre varias mulleres e un home, entre dous homes e unha muller, entre varios homes e unha muller, sexo en grupo e entre dous ou máis homes dentro da pornografía gai. Algúns dos xéneros pornográficos que pertencen ao xénero dura son o *gonzo*, *feauture*, fetichismo, zoofilia ou sadomasoquismo, entre outros moitos. A pornografía dura é salientabelmente a máis consumida do mercado, sobre todos por homes.

Véxase tamén
------------

### Outros artigos

* Porno suave

| * v
* c
* e
Sexo |
| --- |
| Orientación e identidade | Homosexualidade · Bisexualidade · Heterosexualidade · Asexualidade · Pansexualidade · Identidade sexual · Orientación sexual |
| Prácticas sexuais | Relación sexual · Masturbación · Coito · Sexo anal · Sexo oral · Felación · Cunnilingus · Parafilia · Anilingus · Orxía · Creampie · Bukkake · Autofelación |
| Aspectos fisiolóxicos | Libido · Excitación · Erección · Zona eróxena · Orgasmo · Exaculación masculina e Exaculación feminina |
| Relacións e sociedade | Incesto · Prostitución · Atracción sexual · Turismo sexual · Sexualidade e discapacidade · Sexting |
| Industria do sexo | Cine pornográfico · Pornografía · Porno duro · Porno suave |
| Sexualidade · Sexoloxía |
O **Sikorsky S-76** é un modelo de helicóptero medio utilitario fabricado pola compañía estadounidense Sikorsky Aircraft, a fabricante do UH-60 Black Hawk. O S-76 conta con dous motores turboeixo, un rotor principal de catro palas e tren de aterraxe retráctil.

Usuarios
--------

Son usuarios do modelo, servizos de preto de 30 países, entre eles os gardacostas da Xunta e o Exército do Aire español, sendo España e o Xapón dos poucos países nos que se lle dan os dous usos, o civil e o militar.

A versión militar opera, polo menos, en Arabia Saudita, a Arxentina, os Emiratos Árabes, España (8 unidades), Guatemala, Honduras, Iraq, Tailandia e o Xapón.

As versións civís voan, polo menos, en Australia, o Brasil, o Canadá, a China, os Estados Unidos, Galicia, Macau, México, Nova Zelandia, Panamá, o Reino Unido, Serbia, Suecia, Taiwán, Trinidad e Tobago e o Xapón.

### O S-76 en Galicia

En Galicia teñen a súa base, dende 2005, dúas unidades S-76C+ do Servizo de Gardacostas de Galicia da Consellería do Mar da Xunta de Galicia, o *Pesca 1* (matrícula EC-JES) con base en Vigo e o *Pesca 2* (EC-JET) con base no Heliporto Costa Norte de Viveiro.

Galería de imaxes
-----------------

* Festival Aéreo de Vigo.Festival Aéreo de Vigo.
* Outra no FAV 2009.Outra no FAV 2009.
* Un S-76 en Nova Jersey.Un S-76 en Nova Jersey.
* S-76A en Nova ZelandiaS-76A en Nova Zelandia

Notas
-----

1. ↑  "Xunta de Galicia's Search and Rescue Service Purchases Two S-76C++ Helicopters". Arquivado dende o orixinal o 28 de outubro de 2013. Consultado o 15 de agosto de 2010.
2. ↑  Artigo en *La Opinión A Coruña*, 22-01-2009 *(en castelán)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sikorsky S-76 Modificar a ligazón no Wikidata*** |

### Ligazóns externas

* Blog (non oficial) do Pesca 1 *(en castelán)*.
* S-76C++ na páxina de Sikorsky Aircraft Arquivado 25 de decembro de 2009 en Wayback Machine. *(en inglés)*.
* *Los ángeles del mar de Galicia han salvado ya a 1.321 náufragos*, artigo en La Voz de Galicia, 11-08-2010 *(en castelán)*.
**Oswald** foi rei de Anglia Oriental na década de 870 tras a morte de Edmund o Mártir. Non se coñece evidencia textual ningunha do seu reinado, pero coñécense algunhas das súas moedas deste período.

Traxectoria
-----------

A evidencia suxire que durante o período entre a morte de Edmund o Mártir e o regreso de Guthrum en 880, Oswald e Æthelred gobernaron os anglos orientais como reis clientes. É posíbel que a nobreza angla oriental fose case, pero non enteiramente, extinguida polos ataques viquingos que remataron coa morte de Edmund, e que nos anos nos que Oswald, Æthelred e Guthrum sucesivamente gobernaron o reino, houbo un período de oposición ou desafío contra o liderado danés. Os viquingos gobernaron os anglos orientais desde o acceso de Oswald, até 920, cando Anglia Oriental foi incorporada ao reino de Inglaterra tras a derrota do daneses por Edward o Vello.

Moedas
------

A existencia de Oswald só se coñece polas súas moedas.

Durante o período dos ataques viquingos en Anglia Oriental usáronse moedas e lingotes de prata e os viquingos continuaron a tradición anglosaxoa de producir peniques de prata, aínda que de maneira reducida. Coñécense oito moedas dos reinados de Æthelred e Oswald, mentres que se sabe que os moedeiros de Edmund, o predecesor de Oswald fixeron sobre duascentas .

Atopáronse unhas poucas moedas que portaban o nome de Oswald no Cuerdale Hoard. As moedas poden ser datadas desde o 870 ao 900, seguindo a morte de Edmund o Mártir. Unha das moedas, producido por un moedeiro cuxo nome empeza por Beor... é do tipo de templo: outra ten unha *alfa*, un deseño común en Anglia Oriental.

Notas
-----

1. ↑  Pestell, *Landscapes of Monastic Foundation*, pp. 78-79.
2. ↑  Bates, D. and Liddiard, R. *East Anglia and its North World in the Middle Ages*, pp. 83-84.
3. ↑  Bates, D. and Liddiard, R. *East Anglia and its North World in the Middle Ages*, p. 137.
4. ↑  Bates, D. and Liddiard, R. *East Anglia and its North World in the Middle Ages*, p. 149.
5. ↑  Grierson and Blackburn, *Mediaeval Coinage Vol. 1*, p. 294.

Véxase tamén
------------

### Bibliografía

* Blackburn, Mark; Grierson, Philip (1986). *Mediaeval European Coinage: Volume 1 The Early Middle Ages (5th-10th Centuries)*. Cambridge: Cambridge University Press.
* Pestell, Tim (2004). *Landscapes of Monastic Foundation: The Establishment of Religious Houses c.650-1200*. Woodbridge: Boydell Press. ISBN 1 84383 062 0.

| * v
* c
* e
Reis de Anglia Oriental |
| --- |
| Orixes | 
* Wehha
* Wuffa
* Tyttla

 |
| século VII | 
* Raedwald
* Eni ?
* Earpwald
* Ricberht ?
* Sigeberht
* Ecgric
* Anna
* Æthelhere
* Æthelwald
* Ealdwulf

 |
| século VIII | 
* Ælfwald
* Beonna
* Æthelberht I
* Hun ?
* Æthelred I
* Æthelberht II
* Offa de Mercia
* Eadwald

 |
| século IX | 
* Cenwulf de Mercia
* Ceolwulf de Mercia
* Beornwulf de Mercia
* Æthelstan
* Æthelweard
* Eadmund o Mártir

 |
| Dominio danés | 
* Oswald
* Æthelred II
* Guthrum I
* Eohric
* Aethelwold de Wessex
* *Guthrum II*

 |
| Sikaiana |
| --- |
|  |
| Illas Stewart |
| Datos |
| País | Illas Salomón |
| Illa principal | Sikaiana |
| Linguas |  |
| Poboación (2009) | 300 |
| Superficie | 2 km² |
| Superficie lagoa | 15 km² |
| Nº de illas | 4 |
| Coordenadas | 8°24′3″S 162°54′31″L﻿ / ﻿-8.40083, -162.90861 |
| Maior Altura |  |
| Localización |
| Localización do atol Sikaiana |
|

**Sikaiana** antes chamada **Illas Stewart** é un pequeno atol a 212 quilómetros ao NE de Malaita. Ten 14 km de lonxitude e a súa lagoa, coñecida como Te Moana, está totalmente pechada polo arrecife de coral. A súa superficie total é de tan só 2 km². Non hai ningún peirao seguro preto deste atol, o que faino a miúdo inaccesible.

Xeografía
---------

A illa principal, que se atopa na esquina máis oriental, chámase Sikaiana. As tres pequenas illas no oeste do atol son Tehaolei, Matuiloto e Matuavi. Tamén hai dúas illas artificiais no arrecife, Te Palena e Hakatai'atata.

Historia
--------

Administrativamente Sikaiana é unha rexión periférica da provincia de Malaita nas Illas Salomón. A poboación de Sikaiana é de aproximadamente 300 habitantes descendentes de polinesios. En 1856, cando se lle ofreceu a Hawai á soberanía de Sikaiana, o Consello Privado votou a favor de aceptar a cesión. O Rei Kamehameha IV aprobou a acción, polo que Hawai converteuse nun tipo de poder imperial. Pero a gran distancia do atol de Honolulu faría imposible a administración e a cesión nunca foi formalizada. Algúns residentes afirmaron ser nativos hawaianos e polo tanto cidadáns dos Estados Unidos. Segundo os residentes, as illas Stewart foron dadas ao rei Kamehameha IV en 1856, polo que as illas eran parte do Reino de Hawai no momento da anexión dos Estados Unidos en 1898. Os Estados Unidos non estaban de acordo, argumentando que a lei de 1898 anexou só as "illas de Hawai e as súas dependencias", e que a lei define como dependencias das illas as nomeadas por un informe da Comisión de Hawai que omite as illas Stewart. Algúns residentes solicitaron inscribirse para votar en Hawai en 1996, pero as súas solicitudes foron rexeitadas polo Hawaiian Sovereignty Election Council.

Notas
-----

1. ↑  "U.S. Insular Areas: Application of the U.S. Constitution" Arquivado 29 de febreiro de 2020 en Wayback Machine. (pdf). Report to the Chairman, Committee on Resources, House of Representatives. *United States General Accounting Office*. November 1997. Page 39, footnote 2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Sikaiana Modificar a ligazón no Wikidata*** |

### Ligazóns externas

* Sikaiana
* Anglican History
* Historia do tatuaxe de Oceanía Occidental

|  |  |
| --- | --- |
| Control de autoridades | 
* Wd: Q714596
* GEC: 0513855
* GeoNames: 2103486

 |
Para outras páxinas con títulos homónimos véxase: Piñeiro.

**San Cosme de Piñeiro** é unha parroquia que se localiza no concello de Cedeira, na comarca de Ferrol. Segundo o padrón municipal de 2007 tiña 437 habitantes (230 mulleres e 207 homes), distribuídos en 27 entidades de poboación, o que supón un aumento en relación ao ano 1999 cando tiña 407 habitantes.

Xeografía
---------

**Piñeiro** sitúase na parte oriental da ría de Cedeira, na beira dereita do río Condomiñas e na esquerda do regato Pontigas. Polo norte o Pontigas xunto co seu afluente Candales sepárana da parroquia de Régoa até a fonte da Balteira. Polo leste linda coa parroquia de San Román de Montoxo, e polo sur con esta mesma parroquia na pena de Freixido e no lugar da Trave e coa de Esteiro dende este lugar até o regato Cordobelas na praia. E polo oeste o límite e a praia de Cedeira e o río Condomiñas.

A estrada dende Ferrol atravesa a parroquia até enlazar no lugar da Area, cunha ponte de tres arcos que a une á vila de Cedeira e coa estrada que chega ao Campo do Hospital pasando polos lugares de Campoalegre, Mosende, Casanova e Casagrande. Tamén parte desta mesma encrucillada na Area outra estrada que chega até Chímparra e os altos da Serra da Capelada.

A esta parroquia pertence o chamado ensanche da vila de Cedeira, o lugar da Area, que hoxe é a entidade da poboación máis importante.

Patrimonio
----------

A igrexa parroquial, na honra de San Cosme é de cruz latina e nova construción. Érguese preto do comezo da estrada que vai até o Campo do Hospital. Tamén se ergue preto da mesma estrada o edificio que acolleu as escolas e que foi costeado pola sociedade "Hijos de Cedeira en La Habana". 
Neste mesmo lugar da Area, coñecido como ensanche da vila de Cedeira, érguese o grupo escolar e outras edificacións notables xa derruídas e construídas ao longo dun peirao, nun recheo gañado á ribeira do río Condomiñas.

Lugares e parroquias
--------------------

### Lugares de Piñeiro

| Lugares da parroquia de Piñeiro no concello de Cedeira |  |
| --- | --- |
| Agrochaíl | Agrochao | A Area | O Beco | Bereixo | Birizo | Camposa | A Casagrande | A Casanova | O Castro | A Chousa | O Coto | Diamantel | A Estoxa | Freixido | As Lagoas | A Marabilla | Mosende | O Norbasco | O Olmo | Pedra do Camiño | O Peneiro | O Pereiro | O Sartego | A Trabe | Ventosa | Vista Alegre |

### Parroquias de Cedeira

| Galicia | Provincia da Coruña | Parroquias de Cedeira |  |
| --- | --- |
| Cedeira (Santa María do Mar) | Cervo (Santalla) | Esteiro (San Fiz) | Montoxo (San Xiao) | Piñeiro (San Cosme) | Régoa (Santa María) | San Román de Montoxo (San Román) | Teixido (Santo André) |

Notas
-----

1. 1 2  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares de Cedeira

|  |  |
| --- | --- |
| Control de autoridades | 
* Wd: Q10980543
* código INE: 15022060000

 |